Nos frater Girardus, humilis abbas rectus et confirmatus monasterii Sancti Stephani diuionensis ordinis Sancti Augustini lingonensis diocesis, notum facimus vniuersis presentes litteras inspecturis, quod vidimus et legimus quasdem litteras sanas et integras sigillis abbatis et conuentus predicti monasterii, sigillatas formam que sequitur continentem: Vniuersis Christi fidelibus ad quos presentium deuenerit notitia litterarum, frater Poinczardus abbas totusque conuentus ecclesie Sancti Stephani diuionensis lingonensis diocesis ordinis Sancti Augustini, salutem in domino saluatore. Quum in scripturis et per scripturas inueniuntur et dantur exampla, nos nolentes iura couuentus ecclesie nostre dari obliuioni, sed per memoriam confirmari cum diligenti tractatu pensata vtilitate ecclesie nostre pro nobis et successoribus nostris, vnaniuntur et concorditur in pleno capitulo nostro, ordinamus, statuimus et confirmamus quod omnia anniuersaria in ecclesia nostra prouenta et prouentura pro pictancia conuentus ecclesie nostre, ad prioris et conuentus ecclesie nostre arbitrium in ipsas pictancias conuertantur cum omnibus decimis exitibus redditibus eorumdem anniuersariorum. Et per hoc statutum abbas ecclesie nostre cum pro tempore fuerit liber erit et immunis, ab omnibus conuentus ecclesie nostre pictanciis serginis. Et ad huiusmodi statutum tenendum perpetuo nos et successores nostros specialiter obligamus. In quorum omnium memoriam testimonium et munimine, litteris istis sigilla nostra apposuimus. Actum anno domini millesimo CCC vicesimo octauo, in capitulo nostro, die sabbati ante ramos palmarum.